
PARLAMENTUL ROMÂNIEI

CAMERA DEPUTAŢILOR

Comisia pentru politică  economică, reformă şi privatizare

Bucureşti, 

Nr. 523/11.09.2002





R  A  P  O  R  T

asupra proiectului de Lege privind aprobarea Ordonanţei Guvernului nr. 60/2002 pentru ratificarea Memorandumului de înţelegere între România 

şi Comunitatea Europeană privind participarea României la Programul comunitar pentru întreprinderi şi spirit antreprenorial, în particular 

pentru întreprinderi mici şi mijlocii, semnat la Bucureşti la 31 mai 2002
În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond cu proiectul de Lege privind aprobarea Ordonanţei Guvernului nr. 60/2002 pentru ratificarea Memorandumului de înţelegereîntre România şi Comunitatea Europeană privind participarea României la Programul comunitar pentru întreprinderi şi spirit antreprenorial, în particular pentru întreprinderi mici şi mijlocii, semnat la Bucureşti la 31 mai 2002,  trimis cu adresa nr. 404 din 03.09.2002.

La întocmirea prezentului  raport, comisia a avut în vedere avizul nr.1075/20.08.2002 al Consiliului Legislativ.
Proiectul de Lege vizează participarea României la Programul multianual pentru întreprinderi şi spirit antreprenorial, în particular pentru întreprinderi mici şi mijlocii, în concordanţă cu condiţiile stipulate în Decizia Consiliului de Asociere Uniunea Europeană - România nr. 1/2002 din 19 februarie 2002 care stabileşte principiile generale pentru participarea României la programele comunitare, precum şi termenii şi condiţiile acestor participări.
Proiectul de lege face parte din categoria legilor ordinare, potrivit prevederilor articolului 74 alineatul (2) din Constituţia României. 

Potrivit prevederilor art. 60 din Regulamentul Camerei Deputaţilor, membrii comisiei au examinat acest proiect de lege în şedinţa din 11 septembrie 2002.

La dezbaterea proiectului, în conformitate cu prevederile art. 51 din Regulamentul Camerei Deputaţilor,  au participat ca invitaţi:

- din partea Ministerului pentru întreprinderi mici şi mijlocii şi cooperaţie: domnul secretar de stat Ion Taban şi domnul director Andrei Tănăsescu;

- din partea Ministerului integrării europene: doamna consilier Antoaneta Popescu;

- din partea Ministerului finanţelor publice: domnul director general adjunct Dan Marinide.

            La lucrările comisiei au fost prezenţi 28 deputaţi, din totalul de 31 de membri ai comisiei.


În urma dezbaterilor, membrii comisiei au hotărât, în unanimitate, să propună admiterea proiectului de lege, în forma prezentată. 

   
   PREŞEDINTE,

 
Dan Radu Ruşanu

SECRETAR,

Lucia Cornelia Lepădatu

                                                                                        

     Expert parlamentar

                                                                                        

     Ştefan Condeescu

C ă t r e,





 BIROUL PERMANENT AL





 CAMEREI DEPUTAŢILOR



Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr. 60/2002 pentru ratificarea Memorandumului de înţelegereîntre România şi Comunitatea Europeană privind participarea României la Programul comunitar pentru întreprinderi şi spirit antreprenorial, în particular pentru întreprinderi mici şi mijlocii, semnat la Bucureşti la 31 mai 2002, trimis Comisiei, pentru examinare în fond,  cu adresa nr. 404 din 03 septembrie 2002.

 PREŞEDINTE,

Dan Radu Ruşanu

